Sødorp kapell

Sødorp kapell er en langkirke fra 1929 i Nord-Fron kommune, Innlandet fylke. Kapellet ble utvidet i 1970-72 og 2009. Bygningen er av tre og har 169 plasser. Kapellet ble oppført på tomten etter Sødorp kirke, etter at denne ble flyttet fra dette stedet til nåværende plass på prestegårdens grunn nordvest for Vinstra i 1910. Kirkegården ved kapellet har mange eldre gravminner. Mange klebersteinsgravminner er bevart fra slutten av 1700-tallet og fra 1800-tallet. Noen står fortsatt på plass, mens andre er plassert i et eget skur for oppbevaring av gravminner. En del gravminner av tre er festet til kirkegårdsgjerdet bak kapellet. Ved kirken er det også satt opp et gravminne over Per Olsen Hågå – den historiske Per Gynt. På kirkebakken står en bauta til minne om prost Hugo Friderich Hiorthøy, som på dette stedet fikk bygd et kornmagasin i 1779 – Det velmeente Froenske Magasin. Litteratur Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 611. ISBN 82-75-27022-7. Eksterne lenker (no) «Sødorp kapell». Kulturminnesøk. Riksantikvaren – Direktoratet for kulturminneforvaltning. Nord-Fron kirkelege fellesråd Kyrkjene i Nord-Fron (Norsk skolenett)